Sýningin dúkar , fuglar og hnífar í Leir 7 „ Dúkar , Fuglar og Hnífar “ er heiti sjöttu sýningarinnar af sjö í sýningarröðinni „ Matur er manns gaman “ sem fram fer í galleríinu Leir 7 í Stykkishólmi . Sýningin verður opnuð næstkomandi laugardag en að henni standa þau Helga Pálína Brynjólfsdóttir textílhönnuður , Ingibjörg Helga Ágústsdóttir tréskurðarkona og Páll Kristjánsson hnífasmiður . Litbrigði haustsins er viðfangsefni sýningarinnar og eiga því gestir þess kosts að verða fyrir athyglisverðri haustupplifun á henni . Höfundarnir eiga fölþættan bakgrunn í listsköpun sinni . Helga útskrifaðist frá textíldeild Listiðnaðarháskólans í Helsinki ( UIAH ) í Finnlandi vorið 1988 . Hún vinnur að margvíslegum textíl og bókverkum sem hún hefur sýnt á sýningum hérlendis og erlendis . Á sýningunni sýnir Helga bómullardúka þar sem hún vinnur út frá þemanu fugl eða fiskur . Ingibjörg hefur aftur á móti unnið tréverk byggð á íslenskum þjóðsögum og þjóðtrú . Á sýningunni mun hún aðallega taka fyrir grágæsina , ýmist sem borð eða veggskraut . Gæsirnar sem eru í fullri stærð eru skornar út úr Linditré sem Ingibjörg notar nær eingöngu í sín verk . Loks hefur Páll smíðað hnífa í um 30 ár og haft það að atvinnu undanfarna tvo áratugi . Ýmsan efnivið notar hann í hnífa sína á borð við tré , horn , tennur og bein , sjón er því sögu ríkari . Sýningin á laugardaginn er opin frá kl. 14 til 16 og eru allir boðnir velkomnir . Sýningin stendur yfir til 14. október nk .